**Azilni dom, pravice prosilcev za mednarodno zaščito**

**Pripravila Slovenska filantropija.**

**Umestitev znotraj organizacijske sheme MNZ:**

Direktorat za upravne notranje zadeve, migracije in naturalizacijo – Urad za migracije:

1. Sektor za nastanitev, oskrbo in nastanitev (Dublinska pisarna, oskrba, operativne zadeve);

2. Sektor za statusne zadeve mednarodne zaščite (odločevalci in IDC – informacijsko dokumentacijski center).

**Prostorska razdelitev Azilnega doma:** Oddelek za mladoletnike brez spremstva, Oddelek za samske ženske, Oddelek za družine, Oddelek za samske moške, Oddelek za osebe s posebnimi potrebami.

**Pravice prosilcev za mednarodno zaščito:**

**1. Nastanitev:**

Prosilci za mednarodno zaščito imajo pravico do osnovne oskrbe v primeru nastanitve v azilnem domu ali njegovi izpostavi. Ta pravica obsega nastanitev, prehrano, obleko in obutev in higienske potrebščine (v praksi zagotavljajo tudi šolske potrebščine). Prav tako so prosilci, ki so nastanjeni v azilnem domu in njegovi izpostavi in so brez lastnih sredstev za preživljanje, upravičeni do mesečne žepnine (trenutno 18 EUR na mesec). V primeru nastanitve na zasebnem naslovu imajo prosilci za mednarodno zaščito pravico do finančne pomoči (v višini okoli 135 EUR mesečno.

**2. Zdravstveno varstvo:**

Prosilci za mednarodno zaščito so upravičeni do nujnega zdravljenja, ki obsega:

- nujno medicinsko pomoč in nujni reševalni prevoz po odločitvi zdravnika ter pravico do nujne zobozdravstvene pomoči;

- nujno zdravljenje po odločitvi lečečega zdravnika;

- zdravstveno varstvo žensk: kontracepcijska sredstva, prekinitev nosečnosti, zdravstveno oskrbo v nosečnosti in ob porodu.

Ranljiva oseba s posebnimi potrebami, izjemoma pa tudi drugi prosilec, ima pravico do dodatnega

obsega zdravstvenih storitev, ki ga odobri in določi posebna komisija.

**3. Zaposlitev in delo:**

Prosilec za mednarodno zaščito lahko opravlja delo, če je njegova istovetnost nesporno ugotovljena. Z delom lahko prične devet mesecev po vložitvi prošnje, če mu v tem času ni bila vročena odločitev pristojnega organa in te zamude ni mogoče pripisati prosilcu. V tem primeru imajo prosti dostop do trga dela.

**4. Izobraževanje:**

Prosilci za mednarodno zaščito imajo pravico do osnovnošolskega izobraževanja. Prav tako se prosilcem omogoči, mladoletnim prosilcem pa zagotovi dostop do izobraževanja na poklicnih in srednjih šolah pod pogoji, ki veljajo za državljane RS. Prav tako se pod takšnimi pogoji prosilcem omogoči dostop do visokošolskega in univerzitetnega izobraževanja.